Les xerrades pretenen explicar als ciutadans de la Ribera d'Ebre com es desenvolupava l'ensenyament primari entre 1834 i 1931 als pobles de la comarca de l'antic districte de Gandesa, així com els bombardeigs aeris patits durant la Guerra Civil
Hora Les xerrades es portaran a terme a les 19,30 hores a la Sala Polivalent de l'Arxiu Comarcal de la Ribera d'Ebre
En el marc dels actes commemoratius de la Setmana Internacional dels Arxius 2013, concretament entre el divendres 14 de juny i el divendres 21 de juny, l'Arxiu Comarcal organitza un cicle de conferències de temàtica històrica.
L'any 2004, en el congrés internacional d'arxius, celebrat a Viena, es va adoptar una resolució unànime de tots els participants per la qual es va demanar a les Nacions Unides la creació d'un Dia Internacional dels Arxius.
Així, des de l'any 2008 i coincidint amb el 60è aniversari de la fundació del Consell Internacional d'Arxius (CIA/ICA), el 9 de juny de 1948, els arxius de tot el món celebren la seva diada.
A través del Dia Internacional d'Arxius la comunitat professional d'arxivers pretén:
• Conscienciar la ciutadania sobre la importància dels arxius perquè aquests constitueixen la base dels seus drets i de la seva identitat;
• Sensibilitzar els dirigents sobre els beneficis de la gestió documental per al bon govern i el desenvolupament;
• Sensibilitzar tant el sector públic com el privat de la necessitat de preservar els arxius a llarg termini i facilitar l'accés als mateixos;
• Conscienciar la ciutadania sobre la singularitat dels documents conservats en els arxius;
• Promoure i millorar la imatge dels arxius a nivell mundial.
Per això, amb motiu de la celebració del Dia Internacional dels Arxius, els arxius catalans obren les seves portes i organitzen de manera simultània nombroses activitats culturals (exposicions, conferències, jornades de portes obertes, etc) per tal de donar a conèixer i promoure els arxius entre la ciutadania.
I per aconseguir aquest objectiu, l'Arxiu Comarcal de la Ribera d'Ebre ha organitzat dues conferències, a través de les quals pretenen apropar als ciutadans de la comarca recerques històriques d'interès, les quals es fonamenten, en bona part, en l'ús de documents custodiats a arxius.
La primera xerrada es desenvoluparà el proper 14 de juny de 2013 i anirà a càrrec de David Tormo Benavent.
La conferència porta per títol "L'ensenyament primari al districte escolar de Gandesa (1834-1931).
El cas dels municipis de la Ribera d'Ebre" i pretén explicar l'impuls que dóna a l'ensenyament el liberalisme, així com les solucions i problemes amb què es troba alhora d'universalitzar l'ensenyament primari, fonament de qualsevol societat civilitzada i avançada.
La segon xerrada es portarà a terme el proper 21 de juny de 2013 i anirà a càrrec de Ramon Arnabat i David Íñiguez.
La conferència porta per títol "Els bombardeigs sobre la província de Tarragona.
El cas de la Ribera d'Ebre" i pretén explicar com a la Guerra Civil Espanyola, per primer cop en la història contemporània, es generalitza l'ús massiu de bombardeigs aeris sobre la població civil a la reraguarda.
La xerrada no explicarà exclusivament els bombardeigs, les seves conseqüències i les víctimes que se'n deriven, sinó també les mesures que es van prendre des de la reraguarda per defensar les viles i ciutats d'aquests atacs ferotges.
Ambues conferències es portaran a terme a les 19.30 hores a la Sala Polivalent de l'Arxiu Comarcal de la Ribera d'Ebre
Arxiu Comarcal de la Ribera d'Ebre/Consell Comarcal de la Ribera d'Ebre/Ajuntament de Móra d'Ebre
Arxiu Comarcal de la Ribera d'Ebre